"Manchester Yunayted" jamoasining sobiq bosh murabbiyi Aleks Fergyuson jamoaning sobiq futbolchisi va hozirda Lui van Gaalga yordamchilik qilayotgan Rayan Giggz haqidagi fikrlarini bildirdi. "Agar Giggz o‘z futbolchilik faoliyatini 6 yoki 7 yil avval tugatganida edi, u hozir "MYu"ni boshqarayotgan bo‘lardi. Men o‘sha paytdayoq uni o‘zimga yordamchi qilib olgan bo‘lardim va u mendan keyin jamoada bosh murabbiy bo‘lib qolardi. U menga munosib o‘rinbosar bo‘la olardi. Lekin men futbolchilardan muddatidan oldin o‘z faoliyatini tugatishini so‘ramayman", deydi Fergyuson o‘zi haqida ishlangan hujjatli filmda.